Държавен вестник, бр. 66, 2014 г., стр. 143

БРОЙ  66	
Д Ъ Р Ж А В Е Н  В Е С Т Н И К 	
СТР.  143  
Освидетелстването по повод определяне на 
годността за работа в МВР на кандидати и слу­
жители да се извършва след преглед от лекар 
специалист (стоматолог, лицево-челюстен хирург, 
оториноларинголог).
Вродени аномалии/пороци на развитието на 
системата на кръвообръщението
Към буква „а“ се включват следните заболя­
вания: митрална стеноза, без или със митрална 
инсуфициенция с ІІІ и ІV стадий на сърдечна 
недостатъчност, аортна стеноза без или със 
аортна инсуфициенция и наличие на ІІІ и ІV 
стадий на сърдечна недостатъчност, всички ком­
бинирани пороци със засягане на две или повече 
клапи, всички „сини“ вродени сърдечни пороци, 
аномалии на аортата и белодробната артерия, 
митрална инсуфициенция с ІІІ и ІV стадий на 
сърдечна недостатъчност, оперираните за сър­
дечно-съдови пороци с ІІІ и ІV стадий сърдечна 
недостатъчност, всички вродени или придобити 
пулмонални хипертонии.
Във всички изброени по-горе случаи се взема 
решение негоден за работа в МВР по всички графи.
Към буква „б“ се отнасят недостатъчност 
на митралната клапа без и със І – ІІ стадий на 
сърдечна недостатъчност, митрална стеноза със 
или без митрална недостатъчност І – ІІ стадий, 
оперирани за сърдечно-съдови пороци без и със 
І – ІІ стадий сърдечна недостатъчност, всички 
„бели“ вродени сърдечни пороци с ляво-десен 
шънт 5:1 (без междукамерния дефект) или ка­
мерно-съдов градиент под 50 мм живак, мит­
рален пролапс с камерни ритъмни нарушения, 
по-високи от I функционален клас, доказани с 
ЕКГ ергометрия, мониториране 15 минути, ор­
тостатични проби и холтеров запис, митрален 
пролапс с регургитация, митрален клапен пролапс 
или само джет, установени с ехокардиография, 
съчетани с ритъмни нарушения, нискостепенна 
трикуспидална и пулмонална регургитация.
Към буква „в“ се отнасят изброените в пред­
шестващите подточки вродени заболявания без 
функционални нарушения.
Те позволяват при кандидатите за държав­
ни служители по графа 2 за административна 
работа да се вземе индивидуално експертно 
решение, което е съобразено с условията на 
труд и изискванията, налагани от длъжностната 
характеристика.
При митрален пролапс до 3 мм и физиологична 
регургитация 0 – I степен без митрална недоста­
тъчност или ритъмни нарушения кандидатите се 
определят по графи 2 и 3 като годни. Кандидати 
по графи 1 и 4 се преценяват като негодни. 
Пролапс на клапно платно се потвърждава 
чрез доплерехокардиография в Медицинския 
институт – МВР.
Експертното заключение по годността при 
служители се предхожда от клинично изслед­
ване. Ако диагнозата не може да се установи с 
наличните методи на изследване (ЕКГ, ЕхоКГ, 
рентгеново изследване и др.), се прилагат инва­
зивни методи на изследване.
При кандидатите се имат в съображение 
резултатите от неинвазивните изследвания и 
кардиологична консултация.
Вродени аномалии на отделителната система
При аплазия и хипоплазия на бъбреците 
освидетелстваните по всички графи са негодни 
за служители.
По изключение може да се вземе индивидуално 
решение за годност по графа 6, ако функцията 
на хипопластичния бъбрек е намалена макси­
мум до 30 %.
При подковообразен, дистопичен, подвижен 
бъбрек годността за кандидатите се определя 
индивидуално в зависимост от функционалните 
показатели на бъбреците.
При наличие на незначителни функционални 
смущения (микрохематурия и периодични болки) 
освидетелстваните по букви „б“ и „в“ могат да 
бъдат индивидуално преценявани за админи­
стративна работа с противопоказания: работа 
без тежки физически натоварвания, продъл­
жително стоене прав, скачане, неблагоприятни 
климатични условия. Кандидатите по графи 1 и 
4 са негодни, дори и при липса на функционални 
смущения на бъбреците.
Вродени аномалии и деформации на костно-
мускулната система
Тук спадат: вродена луксация на тазобедре­
ната става, вродени деформации на стъпалото, 
вродени деформации на черепа, лицето, гръбнач­
ния стълб и гръдния кош, вродена деформация 
на стерноклейдомастоидния мускул, вродена 
деформация на коляното, вродено изкривяване 
на бедрената кост, изкривявания на тибията и 
фибулата, полидактилия, синдактилия и др.
При сублуксация на тазобедрената става с 
леки функционални нарушения и такива с дис­
плазия на същата, както и случаите с умерени 
ограничения в движенията на ставата, настъ­
пили в резултат на прекарани заболявания на 
костно-мускулния апарат или на самата става, 
кандидатите за работа в МВР могат да се решат 
годни за определени служби по графи 2 и 3, като 
преценката е индивидуална.
Редукционни дефекти на горен крайник
Класифицирани са в три степени:
а) скъсяване над 5 см;
б) скъсяване от 2 до 5 см, без атрофия на 
мускулатурата;
в) скъсяване до 2 см, с незначителни дефор­
мации и без засягане на функциите.
Кандидатите по графи 2 и 3, които нямат 
функционални нарушения, се решават годни за 
административна и техническа дейност. Канди­
датите по графи 1 и 4 са негодни.
Редукционни дефекти на долен крайник
Класифицирани са в три степени:
а) скъсяване над 4 см;
б) скъсяване от 2 до 4 см, без атрофия на 
мускулатурата;
в) скъсяване до 2 см, без смущения в ходенето 
и без субективни оплаквания.
Скъсяването на долните крайници до 2 см се 
смята незначително при условие, че няма други 
оплаквания и че е налице достатъчна привик­
налост към скъсяването.